
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

229. Μετονομασία του.Τμήματος Ηλεκτρολόγων Μηχανικών του 

Εθνικού Μετσοβίου Πολυτεχνείου . . . <.1 

230. Τροποποίηση και συμπλήρωση διατάξεων του Π.Δ. 36/ 
1986 «Όροι, προϋποθέσεις και διαδικασία αναγνώρισης 
Ομάδων Παραγωγών και Ενώσεων Ομάδων Παραγωγών» 

(Α' 12) ... 2 

231. Ίδρυση Γυναικείου Ιερού Ησυχαστηρίου «Η ΑΓΙΑ ΦΩ- 

ι ΤΕΙΝΗ Η ΣΑΜΑΡΕΙΤΙΣ» στη θέση Ελληνόπεράματα Ηρα¬ 
κλείου Κρήτης της Ιεράς Αρχιεπισκοπής Κρήτης..·. 3 

232. Τροποποίηση και συμπλήρωση του Π.Δ. 307/1973 «Περί 

Οργανώσεως, διοικήσεως και λειτουργίας των Κέντρων Επι- 
μορφώσεως Στελεχών Εμπορικού Ναυτικού (ΚΕΣΕΝ)» (Α' 
251) ..'. 4 

ΑΠΟΦΑΣΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


α) Των άρθρων 50 παρ. 3 και 6 παρ. 6 του Ν. 1268/82 «Για τη 
δομή και λειτουργία των Ανωτάτων Εκπαιδευτικών Ιδρυμάτων» (Α’ 
87) όπως το τελευταίο τούτο άρθρο συμπληρώθηκε με το άρθρο 48 
παρ. 1 του Ν. 1404/1983 «Δομή καιλειτουργία των Τεχνολογικών 
Εκπαιδευτικών Ιδρυμάτων» (Α' 173). 

β) Του άρθρου 70 παρ. 12 του Ν. 1566/1985 «Δομή και λει¬ 
τουργία της πρωτοβάθμιας και δευτεροβάθμιας Εκπαίδευσης και άλλες 
διατάξεις» (Α' 167). 

γ) Της Η/2871/1990 κοινής απόφασης του Πρωθυπουργού και 
του Υπουργού Εθνικής Παιδείας και Θρησκευμάτων «Ανάθεση αρμο¬ 
διοτήτων στους Υφυπουργούς Εθνικής Παιδείας και Θρησκευμάτων 
Βασίλειο Μπεκίρη και Καλλιόπη (Κέλλυ) Μπουρδάρα (Β', 296). 

2. Τη γνώμη της Συγκλήτου του Εθνικού Μετσοβίου Πολυτεχνείου 
(συνεδρίαση 21.7.1990). 


Έγκριση απασχόλησης ωρομισθίου προσωπικού από Υπουργεία και' 

εποπτευόμενους από αυτά φορείς . 5 

ΑΠΟΦΑΣΕΙΣ 

Έγκριση ίδρυσης και λειτουργίας νέων υποκαταστημάτων και με¬ 
τατροπή θυρίδας συναλλαγών σε υποκατάστημα της Γενικής 

Τράπεζας της Ελλάδος.:. 6 

Έγκριση ίδρυσης και λειτουργίας Θυρίδας Συναλλαγών της Γ ενικής 

Τράπεζας της Ελλάδος στο Ναύσταθμο Σαλαμίνας. 7 

Συμπλήρωση της απόφασης ΕΝΠΘ 459/3/5.11.90. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων του Π.Δ. 144/12.4.91 αρμοδιότητας 
Υπουργείου Δημ. Τάξης. .. 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 229 
Μετονομασία του Τμήματος Ηλεκτρολόγων Μηχανικών του Εθνικού 
Μετσοβίου Πολυτεχνείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 


3. Το έγγραφο του Υπουργείου Εθνικής Παιδείας και Θρησκευμά¬ 
των Β1/603/13.9.1990, με το οποίο ζητήθηκε να διατυπώσει τη 
γνώμη του το Συμβούλιο Ανωτάτής Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/1982. 


4. Την 142/1991 γνωμοδότηση του Συμβουλίου της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο μόνο 

1. Το Τμήμα^ Ηλεκτρολόγων Μηχανικών του/Εθνικοό~Μετσσβίβυ 
^ΧΙολυτ^ν^υ^ϊοϊΓπροβϊλέπεται^χπό^ϊ^ υπουργική απόφαση Β1/553/ 
1982(Β’ όό^ποωκυ^^ήίίΓρΈτδ'άρθρο^τ^Ν. 1674/1986 (Α' 
203)ν μετονομάζετοί^ε^μήμα ΗλεκτρολόγωΐΓΜηχ8νιχών-καΐ31η χα- 
νικών Υπολογιστών. 


2. Αποστολή του Τμήματος είναι η κατάρτιση επίστημόνων-μηχανι-" 
κών οι οποίοι ασχολούνται με τη μελέτη και την κατασκευή συστημά¬ 
των για την παραγωγή, μεταφορά, .διανομή, αποθήκευση, επεξεργασία, 
έλεγχο και χρησιμοποίηση ενέργειας και, πληροφορίας; 

3. Στους φόΓτητές που ξεγράφονται στο τμήμα μέχρι και τη λήξη του 
ακαδημαϊκοίλέτουςΪ9ίΚί-91 απονέμεται το πτυχίο του Ηλεκτρολόγου 
Μηχανικού, ενωσοσους εγγράφονται μεταγενέστερα απονέμεται το 
πτυχίο του Ηλεκτρολόγου Μηχανικού και Μηχανικού Υπολογιστών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στην Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος διατάγματος, 

Αθήνα, 25 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΙ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΕΤΑΚΗΣ. ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΙΤΣΙΩΤΗΣ. ΑΝΤΩΝΙΟΣ ΣΑΜΑΡΑΣ. ΣΩΤΗΡΙΟΣ ΚΟΥΒΕΛΑΙ, 
ΙΩΑΝΝΗΣ ΠΑΛΑΙΟΚΡΑΣΙΑΣ, ΜΙΧΑΗΛ ΠΑΠΑΚΩΝΣΤΑΝΤΙΝΟΥ. ΑΡΙΣΤΕΙΔΗΣ ΚΑΛΑΝΤΖΑΚΟΣ, 
ΜΑΡΙΕΤΤΑ ΓΙΑΝΝΑΚΟΥ. ΓΕΩΡΓΙΟΣ ΣΟΥΦΛΙΑΣ. ΑΡΙΣΤΟΤΈΛΗΣ ΠΑΥΛΙΔΗΣ. ΙΩΑΝΝΗΣ ΚΕΦΑ- 
ΛΟΓΙΑΝΝΗΣ, ΙΩΑΝΝΗΣ ΒΑΣΙΛΕΙΑΔΗΙ. ΓΕΩΡΓΙΟΣ ΤΖΓΓΖΙΚΩΣΤΑΣ. ΓΕΩΡΓΙΟΣ ΜΙΣΑΗΛΙΔΗΣ. 
ΣΤΕΦΑΝΟΣ ΜΑΝΟΣ. ΣΤΑΥΡΟΙ ΔΗΜΑΙ. ΑΘΑΝΑΣΙΟΣ ΞΑΡΧΑΣ, ΝΙΚΟΛΑΟΣ ΓΚΕΛΕΣΤΑΘΗΣ. 
ΜΙΧΑΗΛ (ΜΙΚΗΣ) ΘΕΟΔΩΡΑΚΗΙ. ΑΛΕΞΑΝΔΡΟΣ ΠΑΠΑΔΟΓΓΟΝΑΙ. ΕΥΘΥΜΙΟΣ ΧΡΙΣΤΟΔΟΥ¬ 
ΛΟΥ, ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ, ΓΕΩΡΓΙΟΣ ΣΟΥΡΛΑΣ, ΑΝΝΑ ΨΑΡΟΥΔΑ - ΜΠΕΝΑΚΗ. 
ΑΧΙΛΛΕΑΣ ΚΑΡΑΜΑΝΛΗΣ. ΣΩΤΗΡΙΟΣ ΧΑΤΖΗΓΑΚΗΣ. 

Τροποποίηση και συμπλήρωση διατάξεων του Π.Δ. 36/1986 «Όροι, 

προϋποθέσεις και διαδικασία αναγνώρισης Ομάδων Παραγωγών 

και Ενώσεων Ομάδων Παραγωγών» (Α' 12). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 4 και 5 του άρθρου 69 του Ν. 1541/1985 
«Αγροτικές Συνεταιριστικές· Οργανώσεις» (Α’ 68). 

2. Την 300/1991 γνωμοδότηση του Συμβουλίου της Επικράτειας, 

με πρόταση των Υπουργών Δικαιοσύνης και Γεωργίας, αποφασί¬ 
ζουμε: νΤ ν 

• “Άρθρο 1 

Η παρ. 1 τόιΓαρθ^ου^'τόυ Π.Δ. 36/1986 αντικαθίσταται ως εξής: 

«1. Για την εφαρμογή των διατάξεων του διατάγματος αυτού, ως 
ομάδες παραγωγών νοούνται' ενώσεις φυσικών ή νομικών προσώπων 
που απασχολούνται με την παραγωγή γεωργικών προϊόντων, όπως 
αυτά ορίζονται στο άρθρο 38 της Συνθήκης της ΕΟΚ, και οι οποίες προ- 
βλέπονται, συνιστώνται και λειτουργούν στα πλαίσια της σχετικής νομο¬ 
θεσίας της ΕΟΚ, όπως αυτή ισχύει κάθε φορά και για τους σκοπούς που 
καθορίζονται στη νομοθεσία αυτή». 

Άρθρο 2 

Μετά το άρθρο 4 του-Π.Δ. 36/1986 προστίθεται νέο άρθρο 4α, που 
έχει ως εξής: 

«Άρθρο 4α 

Συμμετοχή μη παραγωγών σε Ομάδες Παραγωγών 

1. Ομάδες παραγωγών για την από κοινού παραγωγή και εμπορία 
γεωργικών προϊόντων, σύμφωνα με τα οριζόμενα από τους οικείους, 
κατά τομέα παραγωγής. Κανονισμούς της ΕΟΚ, μπορεί να αναγνωρί¬ 
ζονται για την εφαρμογή του παρόντος διατάγματος και στην περί¬ 
πτωση κατά την οποία μετέχουν σ’ αυτές ως μέλη μη .παραγωγοί, με 
την απαραίτητη προϋπόθεση ότι οι παραγωγοί-μέλη θα διατηρούν με 
την πλειοψηφία τους τον έλεγχο στη λήψη αποφάσεων της ομάδας. 

2. Για την κατοχύρωση της διατήρησης του ελέγχου των αποφάσεων 
της προηγουμένης παραγράφου ορίζεται ότι οι μετοχές ομάδων παρα¬ 
γωγών που συγκροτούνται υπό μορφή Ανώνυμης Εταιρείας είναι ονο¬ 
μαστικές και μπορεί να μεταβιβάζονται εν ζωή μόνο σε ιδρυτικά μέλη ή 
σε πρόσωπα που πληρούν, κατά περίπτωση, τους όρους που θέτονται 
από τους οικείους; κατά τομέα παραγωγής, Κανονισμούς της ΕΟΚ και 
πάντοτε με την προϋπόθεση ότι από τη μεταβίβαση αυτή δεν θίγεται ο 
υπό των παραγωγών - μελών έλεγχος των αποφάσεων της εταιρείας 
και ότι σε καμιά περίπτωση θα συγκεντρώνεται η πλειονότητα των με¬ 
τοχών σε ένα πρόσωπο. 


Οι διατάξεις του προηγουμένου εδαφίου ισχύουν ανάλογα και για τη 
μεταβίβαση εταιρικών μεριδίων ομάδων παραγωγών που συγκροτού¬ 
νται υπό μορφή εταιρείας περιωρισμένης ευθύνης». 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

0 ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΓΕΩΡΓΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΜΙΧ. ΠΑΠΑΚΩΝΣΤΑΝΤΙΝΟΥ 

Ίδρυση Γυναικείου Ιερού Ησυχαστηρίου «Η ΑΓΙΑ ΦΩΤΕΙΝΗ Η ΣΑ- 

ΜΑΡΕΙΤΙΣ» στη θέση Ελληνοπεράματα Ηρακλείου Κρήτης της Ιε- 

ράς Αρχιεπισκοπής Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παρ. 10 του Ν. 590/1977 «Περί του Καταστα¬ 
τικού Χάρτου της Εκκλησίας της Ελλάδος» (Α' 146). 

β) Των άρθρων 10 παρ. 6, 89 παρ. 2 και 127 του Ν. 4149/ 
1961 «Περί του Καταστατικού νόμου της εν Κρήτη Ορθοδόξου Εκκλη¬ 
σίας» (Α' 41/61). 

γ) Των άρθρων 108 και επόμενα του Αστικού Κώδικα. 

2. Την υπ’ αριθ. 11297/30.8.1990 συμβολαιογραφική Πράξη της 
συμβολαιογράφου Ηρακλείου Κρήτης Ευαγγελίας Πρατικάκη - Γωνι- 
ωτάκη με την οποία ιδρύεται στην περιφέρεια της Κοινότητας Ρογδιάς 
Μαλεβυζίου Ηρακλείου Κρήτης και στη θέση «Ελληνοπεράματα» Ιερόν 
Γυναικείο Ησυχαστήριο με την επωνυμία «ΑΠΑ ΦΩΤΕΙΝΗ Η ΣΑΜΑ- 
ΡΕΙΤΙΣ». 

3. Τη σύμφωνη γνώμη της Ιεράς Επαρχιακής Συνόδου της Ιεράς Αρ¬ 
χιεπισκοπής Κρήτης που περιλαμβάνεται στο απόσπασμα πρακτικού 
της υπ’ αριθ. 18/14.3.1991 συνεδριάαεως, με πρόταση του Υπουργού 
Εθνικής Παιδείας και θρησκευμάτων, αποφασίζουμε: 

Εγκρίνουμε τη γενομένη με την υπ’ αριθ. 11297/30.8.1990 συμ¬ 
βολαιογραφική Πράξη της συμβολαιογράφου Ηρακλείου Κρήτης Ευαγ¬ 
γελίας Πρατικάκη - Γωνιωτάκη, σύσταση Ιερού Γυναικείου Κοινοβια- 
κού Ιδρύματος (Ησυχαστηρίου) με την επωνυμία «ΑΓΙΑ ΦΩΤΕΙΝΗ Η 
ΣΑΜΑΡΕΙΤΙΣ» εις Ελληνοπεράματα Ηρακλείου Κρήτης. 

Το ίδρυμα αυτό το οποίο είναι Νομικό Πρόσωπο Ιδιωτικού Δικαίου 
τελεί κάτω από την εποπτεία του εκάστοτε Σεβασμιωτάτου Αρχιεπισκό¬ 
που Κρήτης και διέπετάι από τον Οργανισμό του. Κυρώνουμε τον οργα¬ 
νισμό του Ιερού Γυναικείου Κοινοβιάκού Ιδρύματος ((Ησυχαστηρίου) 
«ΑΓΙΑ ΦΩΤΕΙΝΗ Η ΣΑΜΑΡΕΙΤΙΣ» εις την τοποθεσία Ελληνοπερά¬ 
ματα Ηρακλείου Κρήτης, που αποτελείται από τριάντα οκτώ (38) άρ¬ 
θρα και καταχωρίζεται κατωτέρω. 

ΟΡΓΑΝΙΣΜΟΣ 

ΙΕΡΟΥ ΓΥΝΑΙΚΕΙΟΥ ΗΣΥΧΑΣΤΗΡΙΟΥ 
«ΑΓΙΑ ΦΩΤΕΙΝΗ Η ΣΑΜΑΡΕΙΤΙΣ» ΕΙΣ ΕΛΛΗΝΟΠΕΡΑΜΑΤΑ 
ΗΡΑΚΛΕΙΟΥ ΚΡΗΤΗΣ 

Άρθρον 1 

Εν τη περιφερεία του χωρίου Ρογδιά Ηρακλείου Κρήτης και εν τη πε¬ 
ριοχή «Ελληνοπεράματα», όπου έχουν ανεγερθή κτίσματα ιδρύεται 
παρά των: 1. Σεβασμιωτάτου Αρχιεπισκόπου Κρήτης Τιμοθέου Πα- 
πουτσάκη, 2. Αικατερίνης θυγατρός Γεωργίου Μαρκουλάκη, 3. Αργυ- 
ρούλας θυγατρός Νικολάου Κογχυλάκη, 4. Ελευθερίας θυγατρός Μι¬ 
χαήλ Ζαχαριουδάκη και 5. Μαρίας θυγατρός Γεωργίου Ξενάκη Ιερόν 
Ησυχαστήριον ευσεβών και εναρέτων γυναικών Μοναχών υπό την επω¬ 
νυμίαν «ΑΓΙΑ ΦΩΤΕΙΝΗ Η ΣΑΜΑΡΕΙΤΙΣ», αποτελούν μοναστικόν 
Ίδρυμα και λετουργούν ες αεί εις το μέλλον ως ΝΟΜΙΚΟΝ ΠΡΟΣΩ- 

ΠΟΝ ΙΔΙΩΤΙΚΟΥ ΔΙΚΑΙΟΥ, αυτελές, αυτοδιοίκητον, αυτόνομον και 
«ανεξάρτητον, υπαγόμενου πνευματικώς εις τον Αρχιεπίσκοπον Κρήτης. 

Άρθρον 2 

1. Το Ιερόν Ησυχαστήριου έχει εκκλησιαστικήν κοινωνίαν μετά της 
Εκκλησίας της Κρήτης. 

2. Τα πνευματικά δικαιώματα άτινα θέλει ασκεί του ανωτέρω μονα¬ 
στικού Ιδρύματος ο Αρχιεπίσκοπος Κρήτης είναι τα ακόλουθα: 

α) Έχει την πνευματικήν εποπτείαν επί του Ιερού Ησυχαστηρίου. 

β) Μνημονεύεται εν ταις ιεραίς Ακολουθίαις κατά τα υπό του τυπικού 
και της τάξεως της Ορθοδόξου λατρείας καθοριζόμενα. 

3. Πνευματικός Πατήρ του Ιερού Ησυχαστηρίου θα είναι ισοβίως ο 
νυν Αρχιεπίσκοπος Κρήτης Τιμόθεος, ο και ιδρυτής και κτήτωρ τούτου, 
ισόβιος Εφημέριος, δια λόγους πνευματικούς και ηθικούς, ως και δια 
την ολόψυχου αφοσϊωσιν και συμβολήν του εις το έργον του Ησυχαστη¬ 
ρίου, ορίζεται ο Αρχιμανδρίτης π. Κύριλλος Γ. Κοντονάσιος. 

Δύναται δε να μετακαλείται εκ του Αγίου Όρους, ως και αλλαχόθεν, 
Πνευματικός, καθώς και Ιερομόναχος, δια τας Ιεράς Ακολουθίας και 
τας άλλος εκκλησιαστικάς και θρησκευτικάς ανάγκας του I. Ησυχαστη¬ 
ρίου. 

Άρθρον 3 . 

Σκοπός του Ιερού Ησυχαστηρίου ορίζεται η πνευματική, ηθική και 
θρησκευτική εξύψωσις και η εις Κύριον αφοσίωσις ευσεβών γυναικών 
εφιεμένων να υπηρετήσουν ως Μοναχοί τον Θεόν και την Εκκλησίαν δια 
θρησκευτικών και φιλοκοινωνικών έργων. 

Προσέτι είναι ο αγιασμός και η εν Χριστώ τελείωσις των αδελφών 
τούτου, δια της τηρήσεως της θεοσόφου διδασκαλίας του Κυρίου και 
θεού και Σωτήρος ημών Ιησού Χριστού και των Ορθοδόξων Μοναστι¬ 
κών Κανονισμών. 

Δια τον θρησκευτικόν και κοινωνικόν σκοπόν της Αδελφότητος διατί¬ 
θεται υπό του Σεβασμιωτάτου Αρχιεπισκόπου Κρήτης Τιμοθέου η πε¬ 
ραιτέρω έκδοσις του περιοδικού «ΑΝΑΓΕΝΝΗΣΙΣ» των βιβλίων Αυτού 
ως και αι λοιποί εκδόσεις πνευματικών βιβλίων και «άλλων συναφών 
εντύπων. 

* ( " \ Γ *' 

Άρθρον 4 

Πάσαι αι εν τω Ησυχαστηρίω εγκαταβιούσαι αδελφαί αποτελώσι 
θρησκευτικήν Αδελφότητα κοινοβιακώς ζώσαν. ^ . 

Άπασαι αι αδελφαί δέον να διαβιώσιν εν βίω αγνώ και ανέπιλήπτω 
αφωσιωμέναι. εις τον θεόν. ' * 

Άρθρον 5 

Ίνα εγγραφή τις μεταξύ των μελών του Ησυχαστηρίου ως Δόκιμος 
απαιτείται έγκρισις του Ηγουμενοσυμβουλίου, εισηγήσει της Ηγουμέ- 
νης, προσθέτους δε και τα ακόλουθα προσόντα: 1) Αγαμϊα ή χηρεία εν 
ζωή ή λόγω θανάτου και ηλικία ουχί ελάσσων των δεκαοκτώ (18) 
ετών. . 

2) Έγγραφος αίτησις προς το Ηγουμενοσυμβούλιο υποβαλλομένη 
παρά της υποψηφίου μετά πάροδο δύο μηνών από της εισόδου αυτής εις 
το Ησυχαστήριο. Το χρονικό τούτο-διάστημα θα χρησιμεύσει δια την 
παρακολούθησιν του τρόπου διαβιώσεως της και της,εν γένει διαγωγής 
της υποψηφίου εν τω Ησυχαστηρίω και 

3) Αρτιμέλεια και υγεία σωματική, πνευματική και ψυχική. 

Άρθρον 6 

Ως έτη δοκιμασίας ορίζονται τρία (3) τουλάχιστον δια την κτήσιν του 
δικαιώματος προς κουράν της Δοκίμου. 

Δύναται εν των μεταξύ να λάβει χώραν και ρασοφορία της Δοκίμου 
με απόφασιν του Ηγουμενοσυμβουλίου. ’* - 

Άρθρον 7 

Η διοίκησις του Ησυχαστηρίου κατά μεν το πνευματικόν αυτής μέρος 
είναι ανατεθειμένη εις την Ηγουμένη, κατα δε το διοικητικόν και διαχει¬ 
ριστικόν εις το Ηγουμενοσυμβούλιο ως εν άρθρω 14 ορίζεται. Η Αδελ¬ 


φότης αποτελεί το ανώτατον διοικητικόν όργανον του Ησυχαστη¬ 
ρίου. 

ΠΕΡΙ ΗΓΟΥΜΕΝΗΣ 

Άρθρον 8 

Η Ηγουμένη ούσα πνευματική Μήτηρ της Αδελφότητος ασκεί πάσιχν 
πνευματικήν εξουσίαν εφ’ όλων των αδελφών μελών του Ησυχαστηρίου. 
Παρακολουθεί αγρύπνως και εποπτεύει την ζωήν εκάστης τούτων, ως 
και την καθ’ όλου λειτουργίαν του Ησυχαστηρίου, ρυθμίζουσα την εν 
αφοαιώσει, ευσεβεία και φόβω θεού εγκαταβίωσιν αυτών. Εποπτεύει 
αυστηρώς την ακριβή τήρησιν παρ’ αυτών των θρησκευτικών και Μο- 
νοιχικών καθηκόντων και υποχρεώσεων των οιδελφών δίδουσα αυτή 
πρώτη εκάστοτε το παράδειγμα. 

Επαγρυπνεί τέλος, δια την πλήρη και επακριβή εκτέλεσιν των παρ’ 
αυτής και του Ηγουμενοσυμβουλίου ανατιθεμένων εις ,εκάστην των 
αδελφών διακονημάτων. 

Η Ηγουμένη προεδρεύει του Ηγουμενοσυμβουλίου, ως και των συνε¬ 
λεύσεων της Αδελφότητος, εν κωλύματι δε αναπληρούται παρά της 
εχούσης τα πρέσβεια της κουράς αδελφής. 

Αι συνάξεις της Αδελφότητος συγκαλούνται παρά της Ηγουμένης. 
Επίσης την σύγκλησιν της Αδελφότητος δικαιούνται να ζητήσουν τα 2 Δ 
των μελών αυτής, δια γραπτής αιτήσεως, συμπεριλαμβανούσης και τον 
σοβαρόν λόγον, ο οποίος επιβάλλει την σύγκλησιν. Εις την περίπτωσιν 
αυτήν είναι υποχρεωτική δια την Ηγουμένην η σύγκλήσις της Αδελφό¬ 
τητος. ··**·.. 

Άρθρον 9 '· 

Η Ηγουμένη είναι ισόβιος, εκτός εάν αύτη αποδειχθεί ανεπαρκής σω¬ 
ματικούς ή πνευματικώς ή ψυχικώς. Αμέσως το Ηγουμενοσυμβούλιον 
προβαίνει εις την προκήρυξιν εκλογών δια την «χνάδειξιν νέ«χς Ηγούμε¬ 
νης κατά τα οριζόμενα κατωτέρω εις τα άρθρα 10,11 και 12 του παρό¬ 
ντος. Εις τας, ανωτέρω περιπτώσεις της παύσεως της Ηγουμένης κα¬ 
θώς και εν περιπτώσει εκδημίας ή παραιτήσεώς της προεδρεύει της 
Αδελφότητος η έχουσά τα πρεσβεία της πουρός αδελφή, ως. τοποτηρή- 

τ Ρ ια · «-'· 

Άρθρον 10 

Η Ηγουμένη εκλέγεται υπό της Αδελφότητος εκ των εχουσών μεί- 
ζονα πνευματικά και διοικητικά προσόντα αδελφών. Ακολουθεί δε η επί¬ 
σημος εγκατάστασις και η παρ’ αυτής ανάλήψις της ασκήσεως των κα¬ 
θηκόντων. Γνωστοποιείται η εκλογή και εγκατάστασις της Ηγουμένης 
εις τον Αρχιεπίσκοπον Κρήτης. - 

Άρθρον 11 ·-··■,, 

Η ημέρα της εκλογής της Ηγουμένης ορίζεται^ παρά του Ηγουμενο¬ 
συμβουλίου το βραδύτερου εντός δέκα (10) ημερών από της κενώσεως 
της θέσεως λόγω θανάτου, παραιτήσεώς, ή λόγω παύσεως αυτής. Η 
ημέρα της εκλογής ανακοινούται, παρά της Τοποτηρήτριας εις την 
Αδελφότητα επί τρεις ημέρας συνεχείς, κατά την ώραν της εστιάσεως εν 
τη τραπέζη, εξ ων η πρώτη πέντε (5) τουλιχχιστον ημέριχς προ της εκλο¬ 
γής. Χρέη Εφορευτικής Επιτροπής προς προετοιμασίαν ή διενέργειαν 
της εκλογής εκτελεί το Ηγουμενοσυμβούλιο προεδρευόμενο παρά της 
Τοποτηρήτριας. , 

Άρθρον 12 . ι 

Η εκλογή διεξάγεται δια μυστικής ψηφοφορίας εν τω Ιερώ Ναώ του 
Ησυχαστηρίου κεκλεισμένων των θυρών τούτου, μετά την -θειαν λει¬ 
τουργίαν και αφού αι Μοναχαί μετιχλάβωσιν των Αχράντων Μυστηρίων 
καΓμετά ειδικήν προσευχήν ενώπιον της Εφορευτικής Επιτροπής. 

Η επιτροπή καλεί τα μέλη να προσέλθωσιν εις την ψηφοφορίαν. Εκά- 
στη ψηφοφόρος'παραλαμβ<&ει παρά της Προέδρου της Επιτροπής μι¬ 
κρόν τεμάχιον ομοιόμορφον λευκού χάρτου, εσφραγισμένον με την 
σφραγίδα του Ησυχαστηρίου κατά την ώραν της παραδόσεως και απο- 
μακρυνομένη εις μίαν γωνίαν του Ναού αναγράφει μυστικώς και ιδιο¬ 
χείρους εν τω ψηφοδελτίου, ανεπηρεάστως και απροσωπολήπτως το 
όνομα της προτιμωμένης ως Ηγουμένης Αδελφής, γην οποίαν θεωρεί 
ως συγκεντρούσιχν μείζονα πνευματικά και διοικητικά προσόντα. Μετά 
την αναγραφήν του ονόματος εις το ψηφοδέλτιον, η ψηφοφόρος περιτυ- 
\ λίσσει τούτο καλώς εν είδει κλήρου και το ρίπτει εις το εσφραγισμένον 
φηφοδόχον κιβώτιον και εν συνεχεία προσυπογράφει τον ονομαστικόν 
κατάλογον των «ψηφοφόρων αδελφών, ον τηρεί η Τοποτηρήτρια μετά 
της Γραμματέως του Ησυχαστηρίου. Μετά την περάτωσιν της ψηφοφο- 

ρίας η πρόεδρος αναταράσσει την ψηφοδόχον και παρουσία των μελών 
της Εφορευτικής Επιτροπής εξάγει εξ αυτής τας ψήφους. Η συγκεντρώ- 
σασα την πλειοψηφίαν αδελφή εκλέγεται Ηγουμένη. 

Άρθρον 13 

Το Ηγουμενοσυμβοϋλιον μετά της Ηγούμενης ως Προέδρου, αποτε¬ 
λεί το ανώτερον διοικητικόν όργανον του Ησυχαστηρίου. Τούτο αποφα¬ 
σίζει κατά πλειοψηφίαν επί παντός θέματος. Ορίζει εκ των αδελφών τας 
υπευθύνους δια τα διάφορα διακονήματα και τας άλλας. υπηρεσίας και 
εργασίας του Ησυχαστηρίου, δια χρόνο όσον καθορίζει το Ηγουμενο- 
συμβούλιον, δυνάμενον να μειωθεί ή παραταθεί παρ’ αυτού. Το Ηγου- 
μενοσυμβούλιον εκλέγει εκ των μελών αυτού την Ταμίαν και την Γραμ¬ 
ματέα. Η θητεία των μελών του Ηγουμενοσυμβουλίου πλην της Ηγου- 
μένης ούσης ισοβίου, είναι τετραετής, επιτρεπομένης της επανεκλο¬ 
γής- 

Ίο Ηγουμενοσυμβούλιον υπό την προεδρίαν της Ηγούμενης ασκεί 
και την πειθαρχική εξουσία και τον προσήκοντα έλεγχον επί πειθαρχι¬ 
κών παραπτωμάτων αδελφών του Ησυχαστηρίου κατά τα εν τω άρθρω 
24 παρόντος καθοριζόμενα. Τέλος το Ηγουμενοσυμβούλιον αποφασίζει 
και επί παντός άλλου ζητήματος, περί ου προβλέπουσιν αι διατάξεις του 
παρόντος. 

Άρθρον 14 

Ο αριθμός των μελών του Ηγουμενοσυμβουλίου εκτός της Ηγουμένης 
ορίζεται εις δύο (2). I ο Ηγουμενοσυμβούλιον θεωρείται εν απαρτία πα¬ 
ρόντων, πλην της Ηγουμένης, ενός μέλους και αποφασίζει επί παντός 
ζητήματος της αρμοδιότητός τους κατά πλειοψηφίαν. Εν ισοψηφία βα¬ 
ρύνει η ψήφος της Ηγουμένης. 

Άρθρον 15 

Το Ηγουμενοσυμβούλιον συνεδριάζει προσκαλούμενον υπό της 
Ηγουμένης οσάκις παρίσταται ανάγκη. Καθ’ εκάστην συνεδρίασιν κα- 
ταχωρούνται εις το οικείον Βιβλίον Πρακτικών, υπογραφόμενα παρά 
πάντων των μελών αυτού και της Γραμματέως, πρακτικά τηρούμενα 
παρά της τελευταίας εάν έχει ορισθεί υπό του Ηγουμενοσυμβουλίου, 
εκτός των μελών αυτού, δι’ ωρισμένας συνεδριάσεις. 

'·■ Άρθρον Ί 6 

Απαντα τα μέλη οφείλουσι κατά την διάρκειαν της συνεδριάσεως να 
συμπεριφέρωνται έναντι αλλήλων μετ’ απολύτου σεβασμού και ενδει- 
κνύωσι πνεύμα εξαιρέτου σεβασμού και υποταγής προς το πρόσωπον 
της Ηγουμένης. Αι τυχόν διαφωνούσαι επί τίνος ζητήματος δέον μετά 
σεμνότητος, υποτακτικότητος και ευλαβείας να διατυπώνουν την γνώ¬ 
μην αυτών, εκθέτουσαι ταύτην σαφώς και πράως. 

Άρθρον 17 

1 α μέλη του Ηγουμενοσυμβουλίου εκλέγονται παρά της Αδελφότη¬ 
τος προσκαλουμένης παρά της Ηγουμένης δεκαπέντε (15) ημέρας πρό 
της λήξεως της θητείας αυτών ή δια την πλήρωσιν κενωθείσης θέσεως 
και εντός δεκαπέντε (15) ημερών, αφ’ ης θα εμφανισθεί το κενόν. Η δια¬ 
δικασία της εκλογής είναι η αυτή ως και δια την εκλογήν Ηγουμένης. 

Δικαίωμα του εκλέγειν και εκλέγεσθαι εις τα διοικητικά όργανα του 
Ησυχαστηρίου κέκτηνται μόνον αι έχουσαι κουράν Μοναχαί. 

Άρθρον 18 

Μέλος του Ηγουμενοσυμβουλίου καταστάν σωματικώς ή πνευματι- 
κώς ή ψυχικώς ανίκανον, παύεται δΓ αποφάσεως της Αδελφότητος συ- 
νερχομένης προακλήσει της Ηγουμένης. Η αντικατάστασή του παυθέ- 
ντος μέλους ενεργείται δια νέας εκλογής παρά της Αδελφότητος κατά τα 
εν τω άρθρω 17 του παρόντος οριζόμενα. 

ΠΟΡΟΙ ΤΟΥ ΗΣΥΧΑΣΤΗΡΙΟΥ 

Άρθρον 19 

Πόροι του Ησυχαστηρίου είναι οι ακόλουθοι: 

1. Αι εις χρήμα ή εις κτήματα ή εις οιονδήποτε άλλο είδος εισφοραί 
των εισερχομένων προς εγκαταβίωσιν εις το Ησυχαστήριον ευσεβών 
γυναικών. 

2. Τα αφιερούμενα εις το Ησυχαστήριον δια δωρεάς εν ζωή ή αιτία 
θανάτου ή δια κληρονομιάς, κληροδοσίας και καθολικού καταπιστεύμα¬ 
τος κτήματα ή άλλα κινητά πράγματα οιασδήποτε φύσεως, ως και αι 
πρόσοδοι αυτών. 

Ί α προσκτώμενα εξ εργασίας των μελών του Ησυχαστηρίου (χειρο¬ 


τεχνίας, ζωγραφικής, αγιογραφίας, ραπτικής κ.λπ.) χρηματικά ποσά 
ως και τα εκ πωλήσεων βιβλίων, εντύπων και εκδόσεων του I. Ησυχα¬ 
στηρίου και του περιοδικού «Αναγέννησις». 

4. Διάφοροι άλλαι πάσης φύσεως δωρεαί και πρόσοδοι, εκ χρηστής 
και νομίμου πηγής. 

Απαντες οι ανωτέρω πόροι χρησιμοποιούνται δια τας ανάγκας του 
Ησυχαστηρίου και των εν αυτώ εγκαταβιουσών Μοναχών. 

Άρθρον 20 

Αι συμβάσεις εκποιήσεως ακινήτων, εάν αύται ώσιν συμφέρουσαι και 
επωφελείς δια το Ησυχαστήριον, ως και αι συμβάσεις δανείων ενυποθή- 
κων ή μη, δωρεών αγοράς κινητών ή ακινήτων, γενικώς διαθέσεως 
οιουδήποτε ποσού, συνομολογούνται και ενεργούνται μόνον κατόπιν 
εγκρίσεως του Ηγουμενοσυμβουλίου, εισηγήσει της Ηγουμένης. 

Δια την κατάθεσιν ή ανάληψιν χρημάτων εις Τράπεζαν ή Ταχυδρο¬ 
μικά Ταμιευτήρια ή εις το Ταμείον Παρακαταθηκών και Δανείων ή εις 
πάσης άλλης φύσεως Πιστωτικόν Οργανισμόν ή έτερον τοιούτον, άνευ 
ουδεμιάς εξαιρέσεως ή διακρίσεως απαιτείται απόφασις του Ηγουμενο¬ 
συμβουλίου και εξουσιοδότησις δια πρακτικού αυτού, εις εν εκ των με¬ 
λών του ή και άλλο μέλος της Αδελφότητος να αναλάβει ή καταθέσει 
οιονδήποτε ποσόν επ’ ονόματι του Ησυχαστηρίου εφ’ άπαξ ενδεχομένως 
εκδιδομένη. 

Άρθρον 21 

Το Ησυχαστήριον ως προς το διαχειριστικόν μέρος τυγχάνει αδέ¬ 
σμευτον και αυτοτελές, υπαγόμενον εις έλεγχον διενεργούμενον παρά 
των προβλεπομένων δια του παρόντος οργάνων αυτού (Ηγουμενοσυμ¬ 
βουλίου και Αδελφότητος). Τούτο αποτελεί ρητήν και άκαμπτον βούλη- 
σιν των ιδρυτών του Ησυχαστηρίου. 

Άρθρον 22 

Το Ησυχαστήριον εκπροσωπείται ενώπιον παντός Δικαστηρίου και 
πάσης Αρχής Διοικητικής, Δικαστικής, Εκκλησιαστικής, Φορολογικής 
και οιασδήποτε άλλης φύσεως ως και ενώπιον παντός αδιακρίτως και 
ανεξαιρέτως Οργανισμού παρά της Ηγουμένης αυτού και ταύτης κωλυ¬ 
όμενης εξ’ οιουδήποτε λόγου και αιτίας, παρ’ ενός των μελών του 
Ηγουμενοσυμβουλίου ή και άλλου μέλους της Αδελφότητος, οριζομένου 
υπό της Ηγουμένης εγγράφως. 

Άρθρον 23 

Δια την διαχείρισιν και υπεράσπισιν οιασδήποτε υποθέσεως του Ιερού 
Ησυχαστηρίου, ως και δια την παροχήν νομικών και άλλων συμβουλών 
επί παντός θέματος, το Ηγουμενοσυμβούλιον διορίζει πληρεξούσιον Δι- 
κηγόρον και Νομικόν Σύμβουλον και αντιπρόσωπον του Ησυχαστη- 

ρίου. 

ΠΕΡΙ ΠΕΙΘΑΡΧΙΚΟΥ ΕΛΕΓΧΟΥ 

Άρθρον 24 

Την άσκησιν του πειθαρχικού ελέγχου, επί των αδελφών του Ησυχα¬ 
στηρίου κέκτηται η Ηγουμένη, μετά του Ηγουμενοσυμβουλίου απαραι- 
τήτως παρ’ αυτής προεδρευομένου. Δια τας εκάστοτε πειθαρχικάς πα¬ 
ραβάσεις και τα πνευματικά παραπτώματα τα διαπραττόμενα παρ’ 
αδελφών του Ησυχαστηρίου επιβάλλονται, μετά λεπτομερή έλεγχον και 
απολογίαν της εγκαλουμένης, διενεργούμενον παρά μέλους του Ηγου¬ 
μενοσυμβουλίου, οριζομένου δι’ αποφάσεως αυτού, αι ακόλουθαι ποιναί: 

1. Παραίνεσις και νουθεσία δις ενώπιον του Ηγουμενοσυμβου¬ 
λίου. 

2. Απαλλαγή από του διακονήματος. 

3. Ακοινωνησία της κοινής τραπέζης. 

4. Οριστική αποβολή της υπαιτίου Μοναχής εκ του Ησυχαστη¬ 
ρίου. 

Αι ποιναί επιβάλλονται παρά του Ηγουμενοσυμβουλίου. 

ΓΕΝΙΚΑΙ ΔΙΑΤΑΞΕΙΣ 
• Άρθρον 25 

Πάσαι αι αδελφαί άνευ ουδεμιάς εξαιρέσεως, ζώσιν εν τω Ησυχαστη- 
ρίω κοινοβιακώς διαιτώμεναι εν κοινή τραπέζη. Εις ουδεμίαν αδελφήν 
επιτρέπεται η απουσία εκ της κοινής τραπέζης και κατ’ ιδίαν εστίασίς 
της. Μόνον η ομολογουμένως ένεκα ασθένειας αδελφή δύναται να απαλ- 

λαγή παρά της Ηγούμενης της κοινής εστιάσεως κατά τον χρόνο της 
ασθένειας ως και εις περίπτωσιν δικαιολογούμενης απουσίας. 

Άρθρον 26 

Απαγορεύεται απολύτως η απομάκρυνσις εκ του Ησυχαστηρίου 
οιασδήποτε Μοναχής άνευ ειδικής αδείας της Ηγουμένης, λόγω ασθέ¬ 
νειας ή εξαιρετικώς σοβαράς εργασίας ή ειδικής αποστολής. 

Άρθρον 27 

Δοθέντος του Κοινοβιακού χαρακτήρος του Ησυχαστηρίου δεν επι¬ 
τρέπεται η εργασία Μοναχής δια προσωπικόν όφελος. Παν ποσόν ει- 
σπραττόμενον εξ’ οιασδήποτε φύσεως εργόχειρων ή εξ’ άλλων ενασχο¬ 
λήσεων παρ’ οιασδήποτε αδελφής παραδίδεται υποχρεωτικώς εις το 
κοινόν Ταμείον του Ησυχαστηρίου δια τας ανάγκας του συνόλου των 
αδελφών αυτού. 

Άρθρον 28 

Η άσκησις της αγάπης, υπακοής και αυστηράς πειθαρχίας, της τα- 
πεινώσεως, της προθύμου επιτελέσεως των εσωτερικών και εξωτερικών 
του Ησυχαστηρίου εργασιών, ο απόλυτος προς την Ηγουμένην και τα 
λοιπά όργανα του Ησυχαστηρίου σεβασμός, η αποφυγή πάσης συνά¬ 
φειας και σχέσεως άνευ αδείας της Ηγουμένης με πρόσωπα εκτός του 
Ησυχαστηρίου έστω και συγγενών των αδελφών, ή μη αποδοχή δώρων 
άνευ αδείας της Ηγουμένης, αποτελούν ηθικόν διάγραμμα απαρέγκλι- 
τον, του οποίου η τήρησις αυστηρώς εποπτεύεται παρά της Ηγουμένης, 
η δε παράβασίς του κολάζεται παρά των ασκούντων την πειθαρχικήν 
εξουσίαν αρμοδίων Οργάνων του Ησυχαστηρίου. 

Άρθρον 29 

Παν έγγραφον του Ησυχαστηρίου φέρει την υπογραφήν της Ηγουμέ¬ 
νης και την φράσιν «και αι συν εμοί εν Χριστώ αδελφαί». 

Άρθρον 30 

Το Ιερόν Ησυχαστήριου έχει στρογγύλην σφραγίδα εις το μέσον της 
οποίας είναι η εικών της Αγίας Φωτεινής και κύκλω «ΙΕΡΟΝ ΓΥΝΑΙ- 
ΚΕΙΟΝ ΗΣΥΧΑΣΤΗ ΡΙΟΝ ΑΓΙΑ ΦΩΤΕΙΝΗ Η ΣΑΜΑΡΕΙΤΙΣ ΗΡΑ¬ 
ΚΛΕΙΟΝ ΚΡΗΤΗΣ... , 

Άρθρον 31 

Εάν αδελφή τις οικειοθελώς αποχωρήση του Ησυχαστηρίου δεν γίνε¬ 
ται εκ νέου δεκτή, ει μη μόνο' εφάπαξ μετά ειλικρινή μετάνοιαν και εφ’ 
όσον τούτο ήθελεν εγκρίνει το Ηγουμενοσυμβούλιον. 

Άρθρον 32 

Ουδείς δύναται να εισέλθει στο Ησυχαστήριου άνευ ειδικής εγκρίσεως 
της Ηγουμένης, έστω και αν πρόκειται περί προσώπων συγγενικών των 
αδελφών. Παραμονή και διανυκτέρευσις εν τω Ησυχαστηρίω απαγο¬ 
ρεύεται εις τα κελλία των μοναζουσών, επιτρέπεται όμως εις τους ξενώ¬ 
νας. 

Άρθρον 33 

Το Ησυχαστήριου τηρεί: 

1. Μοναχολόγιον. 

2. Βιβλίου Πρακτικών του Ηγουμενοσυμβουλίου. 

3. Βιβλίου των Γενικών Συνελεύσεων της Αδελφότητος. 

4. Κτηματολογίου του Ησυχαστηρίου. 

5. Βιβλίου εσόδων και εξόδων. 

Τα τέσσερα πρώτα των ανωτέρω βιβλίων τηρεί η Γραμματεύς του 
Ησυχαστηρίου, το δε τελευταίου η ταμίας αυτού. 

Άρθρον 34 

Το Ησυχαστήριου εορτάζει την 26ην Φεβρουάριου ημέραν μαρτυρίου 
αυτής, εξαιρέτως δε την Πέμπτην (Ε') Κυριακήν μετά το Πάσχα (Κυ¬ 
ριακήν της Σαμάρείτιδος), ένεκα της σημασίας της συναντήσεως του 
Κυρίου και του αποκαλυπτικού διαλόγου. 

Άρθρον 35 

1. Δύναται να τροποποιηθεί ο Οργανισμός (Καταστατικόν) του Ιερού 
Ησυχαστηρίου, παρά των Ιδρυτών, έστω και αν παραμείνει εν μέλος. 


2. Μετά τον θάνατον των Ιδρυτών η τροποποίησις δύναται να γίνει 
εφ’ όσον εγκρίνουν τα 3/5 των μελών της Αδελφότητος. 

Άρθρον 36 

Το Ιερόν Ησυχαστήριου θεωρείται υφιστάμενον και αν ακόμη παρα- 
μείνει εν αυτώ και μία μόνο Μοναχή. Εν τη περιπτώσει ταύτη η εν λόγω 
αδελφή (Μοναχή) αντικαθιστά άπαντα τα όργανα του Ιερού Ησυχαστη¬ 
ρίου, καθ’ όλα τα δικαιώματα, τας υποχρεώσεις και τας αρμοδιότητας 
αυτών. 

2. Εις περίπτωσιν θανάτου και της Μοναχής αυτής (τελευταίας) 
άπασα η κατά τον χρόνον τούτον περιουσία του Ησυχαστηρίου περιέρχε¬ 
ται εις την Ιεράν Μονήν Παναγία Καλυβιανή και αυτής Ιδρυθείσης 
ωσαύτως υπό του Σεβασμιωτάτου Αρχιεπισκόπου Κρήτης Τιμοθέου 
υπό τον όρον ότι αύτη θα χρησιμοποιείται εσαεί δια τους σκοπούς του 
Ιερού Ησυχαστηρίου και μέχρις εγκαταβιώσεως νέας Αδελφότητος. 

Άρθρον 37 

Μετά την ίδρυσιν του Ιερού Ησυχαστηρίου (Φ.Ε.Κ.) συνέρχονται αι 
ιδρύτριαι δια την εκλογήν Ηγουμενοσυμβουλίου, ως αύται έχουν σή¬ 
μερα, μη απαιτουμένης κουράς αυτών, ως και δια τα επόμενα μέλη αυ¬ 
τού. 

Άρθρον 38 

1. Μοναχαί άλλων Μονών επιθυμούσαι να εγκαταβιώσωσι εις το Ιε¬ 
ρόν Ησυχαστήριον εγγράφονται προσωρινώς και μετά την παρέλευσιν 
του κανονικού χρόνου της δοκιμασίας των, αποφάσει του Ηγουμενοσυμ¬ 
βουλίου, με πρότασιν της Ηγουμένης, λογίζονται ως μέλη της Αδελφό¬ 
τητος. Ο χρόνος αυτός της δοκιμασίας δύναται να συντομευθεί ή επιμη¬ 
κυνθεί με απόφασιν του Ηγουμενοσυμβουλίου και κατόπιν πάντοτε προ- 
τάσεως της Ηγουμένης. 

Δεν αποκλείεται και αρνητική απόφασις του Ηγουμενοσυμβουλίου 
δια την ένταξιν εις την Αδελφότητα των εν λόγω Μοναχών. 

2. Κατά τας Συνελεύσεις της Αδελφότητος απαρτία υπάρχει εφ’ όσον 
αι εν τη συνεδρία παρούσαι είναι περισσότεραι των απολειπόμενων. 

3. Αι εκτός του Ησυχαστηρίου ευρισκόμεναι Μοναχαί μόνον λόγω 
διακονήματος ή βαρείας ασθένειας μη δυνάμεναί αποδεδειγμένως να 
παρευρίσκονται εις τας Συνελεύσεις δύνανται να εξουσιοδοτήσωσιν εγ¬ 
γράφους άλλο μέλος της Αδελφότητος, όπως ψηφίσει εξ ονόματος αυ¬ 
τών. Έκαστον μέλος επιτρέπεται να χρησιμοποιήσει μίαν εξουαιοδότη- 
σιν. 

4. Αι αποφάσεις λαμβάνονται κατά πλειοψηφίαν των εν τη Συνελεύ- 
σει εχουσών δικαίωμα ψήφου Μοναχών ήτοι των κεκαρμένων. 

Επί ισοψηφίας υπερισχύει η ψήφος της Ηγουμένης. Η ψηφοφορία εί¬ 
ναι φανερά, εάν τούτο αποφασίσει η Αδελφότης. 

5. Η Ηγουμένη δύναται να εισηγήται την ελάττωσιν του χρόνου δοκι¬ 
μασίας προς κουράν ως και του χρόνου δια την ευχήν ρασοφορίας ή την 
επιμήκυνσιν τούτου. 

Στον Υπουργόν Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

ι Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ . 

ΓΕΩΡΓΙΟΣ ΣΟΥΦΛΙΑΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 232 
Τροποποίηση και συμπλήρωση του Π.Δ. 307/1973 «Περί Οργανώ- 
σεως, διοικήσεως και λειτουργίας των Κέντρων Επιμορφώσεως 
Στελεχών Εμπορικού Ναυτικού (ΚΕΣΕΝ)» (Α' 251). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 66 παρ. 1, 67 και 69 του Ν. Δ/τος 
187/73 «Περί Κώδικος Δημοσίου Ναυτικού Δικαίου» (Α' 261). 

β. Τις διατάξεις των άρθρων 1 παρ. 1 και 8 παρ. 2 του Ν.Δ. 
1383/73 «Περί ιδρύσεως Κέντρων Επιμορφώσεως Εμπορικού Ναυτι¬ 
κού (ΚΕΣΕΝ) (Α’94). 

• ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α' 1985). 

δ. Τηναριθ. Τ 1140/1051173/0001/9.7.90 Απόφαση του Πρω¬ 
θυπουργού και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών» (Β' 420). 

ε. Την αριθ. 1/18.1.91 σύμφωνη γνώμη του Συμβουλίου Σχολών 
Εμπορικού Ναυτικού. 

στ. Την αριθμ. 157/1991 γνωμοδότηση του Συμβουλίου Επικρα- 
τείας. 

Με πρόταση των Υπουργών Προεδρίας της Κυβέρνησης, Εμπορικής 
Ναυτιλίας και Υφυπουργού Οικονομικών, αποφασίζουμε: 

Άρθρο 1. 

Στην παράγραφο 6 του άρθρου 5 του Π.Δ. 307/73 (Α' 251), όπως 
αντικαταστάθηκε με το άρθρο 2 του Π.Δ. 416/1986 (Α' 193) και το 
άρθρο 2 του Π.Δ. 591/1988 (Α' 286), προστίθεται υποπαράγραφος 
(στ) ως εξής: 

«στ. Τμήμα Υποψηφίων Ραδιοτηλεγραφητών Α' τάξης». 

Άρθρο 2. 

Στην παράγραφο I του άρθρου 9 του Π.Δ. 307/73 (Α'251) που προ¬ 
στέθηκε με το άρθρο 4 του Π.Δ. 416/1986 (Α' 193), όπως αντικατα- 
στάθηκε με το άρθρο 4 του Π.Δ. 591/1988 (Α' 286), προστίθεται υπο¬ 
παράγραφος (στ) ώς ακολούθως: 

«στ. Τα μαθήματα που διδάσκονται στους υποψήφιους Ραδιοτηλε- 
γραφητές Α' τάξης, συνθέτουν ένα κύκλο 91 ωρών διδασκαλίας υποχρε¬ 
ωτικής παρακολούθησης». 

Άρθρο 3. 

Η παράγραφος I του άρθρου 5 του Π.Δ. 591/1988 (Α' 286) αντικα¬ 
θίσταται ως εξής: 

«I. Οι περατώνοντες με επιτυχία τόν κύκλο σπουδών του τμήματος 
υποψηφίων Ραδιοτηλεγραφητών Α' τάξης λαμβάνουν από την Υπηρε¬ 
σία Ναυτικών Μητρώων κατόπιν αιτήσεως το δίπλωμα του Ραδιοτηλε- 
γραφητή Α’ τάξης, καθώς και πτυχίο χειριστού Γενικής χρήσης (00/ 
ΟΜϋδδ) από ΚΕΣΕΝ/ΡΗ/ΡΕ». 

Άρθρο 4.· 

Μ&^μβατική ■ Διάταξη. 

Οι ήδη φοιτούντες στο .τμήμα Ραδιοηλεκτρονικών Β' τάξης λαμβά¬ 
νουν το δίπλωμα Ραδιοτηλεγραφητή Α' τάξης με τη διαδικασία που 
ίσχυε πριν την εφαρμογή του παρόντος διατάγματος. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

* · Αθήνα, 25 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

* ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

ΑΠΟΦΑΣΕΙΣ ΥΠΟΥΡΓΙΚΟΥ Σ ΥΜΒΟΥΛΙΟΥ 

<51 

Απόφαση 8 της 5 Ιουνίου 1991 

Έγκριση απασχόλησης ωρομισθίου προσωπικού από Υπουργεία και 
εποπτευόμενους από αυτά φορείς. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 29 παρ. 2, εδαφ. β'τουΝ. 1943/1991. 

β. Τον προγραμματισμό απασχόλησης ωρομίσθιου προσωπικού για 
το έτος 1991, που υποβλήθηκε από κάθε Υπουργείο στο Υπουργείο 
Προεδρίας της Κυβέρνησης. 

γ. Την κοινή εισήγηση αριθ. πρωτ. Γ.Υ. 3671/30.5.1991 των 
Υπουργών Προεδρίας της Κυβέρνησης και Οικονομικών, αποφασί¬ 
ζει: 


1. Την, κατ’ εξαίρεση του μέτρου της αναστολής των διορισμών, 
έγκριση απασχόλησης ωρομίσθιου προσωπικού διαφόρων ειδικοτήτων 
για το έτος 1991, για τα Υπουργεία Προεδρίας της Κυβέρνησης, Εθνι¬ 
κής Άμυνας, Εσωτερικών, Οικονομικών, Γεωργίας, Εργασίας, 
Υγείας, Πρόνοιας και Κοινωνικών Ασφαλίσεων, Δικαιοσύνης, Εθνικής 
Παιδείας και Θρησκευμάτων, Πολιτισμού, Τουρισμού, Δημόσιας Τά¬ 
ξης, Μακεδονίας-Θράκης, Περιβάλλοντος, Χωροταξίας και Δημοσίων 
Έργων, Βιομηχανίας - Ενέργειας και Τεχνολογίας, Εμπορίου, Μετα¬ 
φορών και Επικοινωνιών και Εμπορικής Ναυτιλίας. 

2. Για κάθε ένα από τα ανωτέρω Υπουργεία και τους φορείς που επο¬ 
πτεύουν, ο αριθμός ωρών απασχόλησης ωρομίσθιου προσωπικού, που 
εγκρ’ινεται, είναι αντίστοιχος του συνόλου των ωρών απασχόλησης 
έκτακτου προσωπικού για ανάγκες εποχικές, πρόσκαιρες ή παροδικές 
(πλην προσωπικού που απασχολήθηκε για εκτέλεση έργων που χρημα¬ 
τοδοτούνται από διεθνείς οργανισμούς ή για ερευνητικά προγράμματα, 
προσωπικού των άρθρων 78 και 79 του Π.Δ. 410/1988 και προσωπι¬ 
κού για ανάγκες απρόβλεπτες και κατεπείγουσες του άρθρ. 56 του Π.Δ. 
410/1988), κατά το έτος 1990, όπως αυτές προκύπτουν από την ανα¬ 
γωγή σε ώρες του χρόνου απασχόλησης του παραπάνω προσωπικού, 
μειωμένος κατά 15%, αφού στη συνέχεια αφαιρεθούν οι κατ’ αναγωγή 
πραγματοποιούμενες από 1.1.1991 και εφεξής ώρες απασχόλησης, 
βάσει εγκρίσεων που είχαν δοθεί για το έτος 1991 για ίδιας φύσης προ¬ 
σωπικό, σύμφωνα.με την παράγραφο 7 της παρούσης και με την προϋ¬ 
πόθεση πάντοτε ότι το σύνολο των δαπανών απασχόλησης ωρομίσθιου 
προσωπικού για το έτος 1991 δεν μπορεί να υπερβεί σε καμία περί¬ 
πτωση το ύψος των δαπανών που καταβλήθηκαν για ίδιας φύσης προ¬ 
σωπικό κατά το 1990, μειωμένο κατά 15%. 

3. Οι ώρες απασχόλησης, που (αντιστοιχούν σε κάθε Υπουργείο, κα- 
τανέμονται μεταξύ του ίδιου και των εποπτευόμενων από αυτό φορέων, 
σύμφωνα με τα αναφερόμενα στην προηγούμενη παράγραφο. 

4. Η κατανομή γίνεται με απόφαση του οικείου Υπουργού, η οποία 
θα περιλαμβάνει κατά φορέα: 

α. Το σύνολο των ωρών απασχόλησης κατά το έτος 1990. 

β'. Το ύψος της δαπάνης που καταβλήθηκε κατά το ίδιο έτος. 

γ. Τον εγκρινόμενο για το έτος 1991 αριθμό ωρών απασχόλησης; 
που αντιστοιχεί σε κάθε φορέα. 

δ. Το ύψος της απαιτούμενης δαπάνης γιά τις εγκρινόμενες για το 
1991 ώρες απασχόλησης. 

5. Οι αποφάσεις αυτές κοινοποιούνται στη Γραμματεία του Υπουργι¬ 
κού Συμβουλίου και στο Υπουργείο Προεδρίας της Κυβέρνησης. 

6. Η απασχόληση για κάθε άτομο δεν μπορεί να υπερβεί τις 880 
ώρες το έτος 1991. 

7. Εγκρίσεις που παρασχέθηκαν ως σήμερα για το έτος 1991, κατά 
το μέρος που πραγματοποιήθηκαν, ανάγονται σε ώρες απασχόλησης 
και αφαιρούνται από το σύνολο των ωρών απασχόλησης που εγκρίνο- 
νται κατά φορέα. Κατά το μέρος που οι εγκρίσεις αυτές δεν πραγματο¬ 
ποιήθηκαν, παύουν να ισχύουν, δεδομένου ότι καλύπτονται από τον προ¬ 
γραμματισμό απασχόλησης ωρομίσθιου προσωπικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- ♦»-- 

ΑΠΟΦΑΣΕΙΣ 


Έγκριση ίδρυσης και λειτουργίας νέων υποκαταστημάτων και μετα¬ 
τροπή θυρίδας συναλλαγών σε υποκατάστημα της Γενικής Τράπε¬ 
ζας της Ελλάδος. 

(Συνεδρίαση (472/6.5.91, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις των άρθρων 1 και 2 (εδαφ. 4) του Α.Ν. 1665/51 
«περί λειτουργίας και ελέγχου τραπεζών», 

β) την ΠΔ/ΤΕ 890/1.12.90 «περί καθορισμού κριτηρίων δια την 
έγκριση ίδρυσης από τις τράπεζες υποκαταστημάτων και θυρίδων συ¬ 
ναλλαγών τους», 

γ) την απόφαση ΝΕ 295/37/23.12.80 με την οποία, μεταξύ άλ¬ 
λων, εγχρίθηκε η ίδρυση και λειτουργία από την Γενική Τράπεζα της 
Ελλάδος Β θυρίδας συναλλαγών στη Λάρισα, 

δ) τα 4544/15.2.91, 5230/25.2.91 και 10852/22.4.91 (ΑΠ 
4382,4436 χαι 4748) έγγραφα της Γενικής Τράπεζας της Ελλάδος. 

• ε) την από 4.4.91 (ΑΠ.4671) σχετική εισήγηση της Γενικής Επιθε¬ 
ώρησης Τραπεζών, αποφάσισε τα ακόλουθα: 

Εγκρίνει ι) την ίδρυση και λειτουργία από την Γενική Τράπεζα της 
Ελλάδος δύο (2) νέων υποκαταστημάτων σε τόπους επιλογής της και ιι) 
την μετατροπή σε υποκατάστημα της Β θυρίδας συναλλαγών της ίδιας 
τράπεζας στη Λάρισα. 

Η ίδρυση και λειτουργία των ανωτέρω υποκαταστημάτων πρέπει να 
πραγματοποιηθεί το αργότερο μέχρι 31.12.1991. Σε περίπτωση που η 
ίδρυση και έναρξη λειτουργίας τους δεν πραγματοποιηθεί μέσα στην 
προαναφερόμενη προθεσμία, η παρεχόμενη με την παρούσα απόφαση 
έγκριση παύει να ισχύει. 

Η Γενική Τράπεζα της Ελλάδος υποχρεούται μέσα σε 15 ημέρες από 
την έναρξη λειτουργίας των παραπάνω υποκαταστημάτων να την αναγ¬ 
γείλει στην Τράπεζα της Ελλάδος (Διευθύνσεις, Νομισματικής Πολιτι¬ 
κής και Τραπεζικών Εργασιών, Ελέγχου για την Εφαρμογή των Συ- ■ 
ναλλαγματικών Κανόνων και Γενικής Επιθεώρησης Τραπεζών) και να 
προσδιορίσει την ακριβή διεύθυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 24 Μαΐου 1991 

Η Γραμματέας 
Μ. ΚΑΡΑΜΠΕΛΑ 



■ (7) 

Έγκριση ίδρυσης και λειτουργίας Θυρίδας Συναλλαγών της Γενικής 
Τράπεζας της Ελλάδος στο .Ναύσταθμο Σαλαμίνας. 

(Συνεδρίαση (472/6.5.91, θέμα 3) · 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις των άρθρων 1 και 2 (εδαφ. 4) τουΑΝ 1665/51 «περί 
λειτουργίας και ελέγχου τραπεζών», 

β) την ΠΔ/ΤΕ 890/1.12.86 «περί καθορισμού κριτηρίων δια την 
έγκριση ίδρυσης από τις τράπεζες υποκαταστημάτων και θυρίδων συ¬ 
ναλλαγών τους», 

γ) το 8005/21.3.91 (ΑΠ 4597) έγγραφο της Γενικής Τράπεζας 
της Ελλάδος, καθώς και την από 11.4.91 (Α.Π. 4709) σχετική εισή¬ 
γηση της Γενικής Επιθεώρησης Τραπεζών, αποφάσισε: 

να εγκρίνει την ίδρυση και λειτουργία θυρίδας Συναλλαγών της Γενι¬ 
κής Τράπεζας της Ελλάδος, εντός του χώρου του Ναυστάθμου Σαλαμί¬ 
νας. . , 

Οι εργασίες της ως άνω εγκρινομένης Θυρίδας Συναλλαγών θα πε¬ 
ριορίζονται αποκλειστικά και μόνο σε πράξεις κίνησης κεφαλαίων και 
λοιπές τραπεζικές εργασίες συναφείς με τις καταθέσεις, την αγορά συ¬ 
ναλλάγματος (επιταγών σε συνάλλαγμα και ξένων τραπεζογραμμα¬ 
τίων) και θα αφορούν μόνο το απασχολούμενο στις συγκεκριμένες μονά¬ 
δες πολιτικό και στρατιωτικό προσωπικό. 

Η ίδρυση και έναρξη λειτουργίας της ανωτέρω Θυρίδας Συναλλαγών 
πρέπει να πραγματοποιηθεί το αργότερο μέχρι 31.12.1991.. Σε περί¬ 
πτωση που η ίδρυση και έναρξη λειτουργίας της παραπάνω θυρίδας δεν 
πραγματοποιηθεί μέσα στην προαναφερόμενη προθεσμία, η παρεχόμενη 
με την παρούσα απόφαση έγκριση παύει να ισχύει. 

Η Γενική Τράπεζα της Ελλάδος υποχρεούται μέσα σε 15 ημέρες από 


την έναρξη λειτουργίας της παραπάνω Θυρίδας Συναλλαγών να τήν 
αναγγείλει στην Τράπεζα της Ελλάδος (Διευθύνσεις: Νομισματικής Πο¬ 
λιτικής και Τραπεζικών Εργασιών,Γ.Ε.Τ., Ελέγχου για την Εφαρμογή 
των Συναλλαγματικών Κανόνων). 

Η απόφαση αυτή να δημοσιευθεί στην Εφημερίδα της Κυβερνήσειος. 

Ο Πρόεδρος Τα μέλη ' " Ο Γραμματέας 

Ακριβές αντίγραφο 
Αθήνα, 24 Μαΐου 1991 

Η Γραμματέας 
Μ. ΚΑΡΑΜΠΕΛΑ 



(8) 

Συμπλήρωση της απόφασης ΕΝΠΘ 459/3/5.11.90. 

(Συνεδρίαση (472/6.5.91, θέμα 12) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: ’*■ 

α) την απόφαση ΕΝΠΘ 459/3/5.11.90 με την οποία επιτρέπεται, 
χωρίς προηγούμενη κατά περίπτωση έγκριση της Τράπεζας της Ελλά¬ 
δος, η συναλλαγματική εξυπηρέτηση δανείων σε συνάλλαγμα που χορη¬ 
γούνται από την Ευρωπαϊκή Τράπεζα Επενδύσεων κάι το Ταμείο Κοι¬ 
νωνικής Ανάπτυξης του Συμβουλίου της Ευρώπης στο Δημόσιο και σε 
νομικά πρόσωπα που λειτουργούν στην Ελλάδα, 

β) το 2445/15.4.91 (ΑΠ 4830) έγγραφο του Υπουργού Αναπλη¬ 
ρωτή Εθνικής Οικονομίας, αποφάσισε: 

να συμπληρώσει την απόφαση ΕΝΠΘ 459/3/5.11.90 και να επι¬ 
τρέψει την υπαγωγή στις διατάξεις της εν λόγω απόφασης και των δα¬ 
νείων σε συνάλλαγμα που χορηγούνται από την Ευρωπαϊκή Κοινότητα 
Άνθρακα καί Χάλυβα (ΕΚΑΧ). · 

Οι λοιποί όροι της απόφασης ΕΝΠΘ 459/3/5.11.90 παραμένουν 
αμετάβλητοι. - 

Η απόφαση αυτή να δημοσιευθεί στην Εφημερίδά της Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφό*: 

Αθήνα, 28 Μαΐου 1991 ·’ - 

Η Γραμματέας 
Μ. ΚΑΡΑΜΠΕΛΑ 

- * - 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο Π.Δ. 144/12.4.91 Προϋποθέσεις και διαδικασία απονομής του 
Αστυνομικού Αριστείου Ανδραγαθίας- - Επ’ ανδραγαθία προαγωγές 
αστυνομικού προσωπικού, που δημοσιεύτηκε στο ΦΕΚ 59/30.4.91 (τ. 
Α’) γίνονται οι εξής διορθώσεις: 

1 . Στο προοίμιο και στην παρ. 1 εδάφ. α’ από το εσφαλμένο «Οργανι¬ 
σμός Δημόσιας Τάξης» στο ορθό «Οργανισμός του Υπουργείου Δημό¬ 
σιας Τάξης». ’· 

2. Στην παρ. 1 του άρθρου 1 το εσφαλμένο «(Α’ 6231)» στο ορθό «(Α’ 
231)». Επίσης στην παρ. 6 του ίδιου άρθρου η για δεύτερη φορά ανα- 
γραφείσα φράση «ή ένοπλους στασιαστές» διαγράφεται. 

3. Στο άρθρο 2 πάρ. 1 περ.. β’ από το εσφαλμένο «β. Αστυνόμοι 
Α’ 7%» στο ορθό «β. Αστυνομικοί Διευθυντές και Αστυνομικοί Υποδιευ¬ 
θυντές 10%. Ως περ. γ’ τίθεται η φράση «γ. Αστυνόμοι Α’ 7%». 

(Από το Υπουργείο Δημόσιας Τάξης) 


/ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


11 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤ ΘΗ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761' 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος "μέχρι-8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

V) 

» 

» 

» 

Γ’ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














